## Zakon o izmjenama i dopunama Zakona o državnoj potpori u poljoprivredi, ribarstvu i šumarstvu

### NN 141/2006 (27.12.2006.), Zakon o izmjenama i dopunama Zakona o državnoj potpori u poljoprivredi, ribarstvu i šumarstvu

# HRVATSKI SABOR

**3191**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O DRŽAVNOJ POTPORI U POLJOPRIVREDI, RIBARSTVU I ŠUMARSTVU

Proglašavam Zakon o izmjenama i dopunama Zakona o državnoj potpori u
poljoprivredi, ribarstvu i šumarstvu, kojega je Hrvatski sabor donio na sjednici
15. prosinca 2006. godine.

Klasa: 011-01/06-01/98
Urbroj: 71-05-03/1-06-2
Zagreb, 19. prosinca 2006.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENAMA I DOPUNAMA ZAKONA O DRŽAVNOJ POTPORI U POLJOPRIVREDI, RIBARSTVU I ŠUMARSTVU

Članak 1.

U Zakonu o državnoj potpori u poljoprivredi, ribarstvu i šumar­stvu (»Narodne
novine«, br. 87/02., 117/03., 82/04. i 12/05. – ispravak i 85/06.) u članku 2.
iza stavka 3. dodaje se stavak 4. koji glasi:
»(4) Sredstva državne potpore iz stavka 1. ovoga članka ne mogu biti predmet
ovrhe.«

Članak 2.

U članku 13. točki 3. podstavku četvrtom iza riječi: »pčelinje zajednice« dodaje
se riječ: »med«.

Članak 3.

U članku 14. točki 1. riječi: »pšenoraž (triticalle)« brišu se.
U točki 2. ispred riječi: »proso« dodaju se riječi: »pšenoraž (triticalle)«.
U točki 7. riječi: »i cvjetača« zamjenjuju se riječima: »cvjetača i grašak«.
U točki 9. riječ: »Uvjerenje« zamjenjuje se riječju: »Potvrdu«.
Iza točke 14. dodaje se nova točka 15. koja glasi:
»15. pčelinja zajednica jest roj pčela koji se sastoji od matice, radilica i
trutova (u sezoni), a smještene su u košnici na nepokretnom ili pokretnom saću s
minimalno 7 okvira (LR ili AŽ košnica),«.
Dosadašnje točke 15. do 20. postaju točke 16. do 21.
Dosadašnje točke 21. i 22. koje postaju točke 22. i 23. mijenjaju se i glase:
»22. riblji proizvodi I. skupine jesu sljedeći proizvodi od ribe: pruženi
fileti, smotani fileti, očišćena srdela ili inćun i pasta od srdele ili inćuna,
23. riblji proizvodi II. skupine jesu riblje konzerve i polutrajni riblji
proizvodi (marinade i dimljeni fileti),«.
Iza točke 23. dodaju se točke 24. i 25. koje glase:
»24. riblji proizvodi III. skupine jesu soljena riba, dimljena riba i panirani
proizvodi,
25. riblji proizvodi IV. skupine jesu sušena riba te smrznuti i svježi
konfekcionirani riblji proizvodi u ambalaži s potrebnom deklaracijom prema vrsti
proizvoda,«.
Dosadašnja točka 23. postaje točka 26.

Članak 4.

U članku 18. iza stavka 3. dodaje se stavak 4. koji glasi:
»(4) Korisnici poticaja za uljanu repicu za proizvodnju biodizela jesu
poljoprivredna gospodarstva koja su proizvela minimalno poticane količine uljane
repice te proizvedenu uljanu repicu prodala i isporučila na preradu za
proizvodnju biodizela.«

Članak 5.

U članku 25. stavak 3. mijenja se i glasi:
»(3) Poticaj za proizvodnju deklariranog sadnog materijala korisnici poticaja
ostvaruju na temelju zahtjeva i Potvrde o količinama deklariranog sadnog
materijala u prodaji koju izdaje Zavod za sjemenarstvo i rasadničarstvo na
temelju podataka o ukupnim deklariranim količinama sadnog materijala u sezoni i
povrata neiskorištenih deklaracija na pakiranju na kraju sezone.«.

Članak 6.

U članku 27. stavku 1. iz riječi: »materijala« briše se točka i dodaju se
riječi: »za matičnjak loznih plemki, a s baznim i višim kategorijama sadnog
materijala za matičnjak loznih podloga.«
U stavku 3. iza riječi: »nasada« stavlja se točka, a riječi: »ako korisnik
poticaja podigne nasad u roku jedne godine od odobrenja poticaja« brišu se.

Članak 7.

U članku 35.b stavak 2. briše se.
Dosadašnji stavci 3. i 4. postaju stavci 2. i 3.

Članak 8.

U članku 36. stavku 1. iza riječi: »prvoždrebki,« dodaje se riječ: »pastuha«, a
riječi: »pčelinjih zajednica« brišu se.

Članak 9.

Članak 38. mijenja se i glasi:
»(1) Korisnici poticaja za pčelinje zajednice jesu poljoprivredna gospodarstva
koja drže minimalni broj pčelinjih zajednica.
(2) Korisnici poticaja za proizvodnju meda jesu poljoprivredna gospodarstva koja
su korisnici poticaja za pčelinje zajednice, a proizvela su, prodala i
isporučila minimalno poticane količine meda.
(3) Poticaj za med iz stavka 2. ovoga članka može se ostvariti za maksimalno 40
kilograma meda po jednoj košnici.«

Članak 10.

U članku 54. iza stavka 2. dodaju se novi stavci 3. i 4. koji glase:
»(3) Pomladak izvornih i zaštićenih pasmina i sojeva goveda, konja i magaraca
ostvaruje navedenu potporu u godini njihovog rođenja.
(4) Pravo na potporu u sklopu Programa očuvanja izvornih i zaštićenih pasmina
domaćih životinja isključuje pravo na ostvarenje poticaja za iste životinje po
drugim osnovama u kalendarskoj godini.«
U dosadašnjem stavku 3., koji potaje stavak 5., riječ: »poticaja« zamjenjuje se
riječju: »potpore«.
Dosadašnji stavci 4. i 5. postaju stavci 6. i 7.

Članak 11.

Dodaci II., III. i IV. koji su prilog i sastavni dio Zakona o državnoj potpori u
poljoprivredi, ribarstvu i šumarstvu (»Narodne novine«, br. 87/02., 117/03.,
82/04., 12/05. i 85/06.) zamjenjuju se novim Dodacima II., III. i IV. koji su
prilog i kao sastavni dio Zakona objavljuju se uz ovaj Zakon.

Članak 12.

(1) Odredbe članka 7. ovoga Zakona primjenjuju se na grla koja su stavljena u
tov nakon stupanja na snagu Zakona o izmjeni i dopuni Zakona o državnoj potpori
u poljoprivredi, ribarstvu i šumarstvu (»Narodne novine«, br. 85/06.).
(2) Za grla koja su stavljena u tov prije stupanja na snagu Zakona o izmjeni i
dopuni Zakona o državnoj potpori u poljoprivredi, ribarstvu i šumarstvu
(»Narodne novine«, br. 85/06.) primjenjuju se odredbe članka 35. Zakona o
državnoj potpori u poljoprivredi, ribarstvu i šumarstvu (»Narodne novine«, br.
87/02., 117/03., 82/04. i 12/05. – ispravak).
(3) Odredbe iz stavka 2. ovoga članka primjenjuju se i na utovljenu junad koja
su prodana i isporučena kao živa grla drugim pravnim i fizičkim osobama, osim
članka 35. stavaka 3. 4. i 5. Zakona o državnoj potpori u poljoprivredi,
ribarstvu i šumarstvu (»Narodne novine«, br. 87/02., 117/03., 82/04. i 12/05. –
ispravak).
(4) Odredbe ovoga Zakona koje se odnose na poticaje za grašak za industrijsku
preradu primjenjivat će se i na grašak proizveden, prodan i isporučen na preradu
u 2006. godini.
(5) Za 2006. godinu korisnici poticaja iz članka 9. ovoga Zakona ostvarit će
pravo na poticaj za med i pčelinje zajednice u skladu s Dodacima II. i III.
ovoga Zakona.
(6) Na poticaje za proizvodnju ribljih proizvoda u 2006. godini primjenjuju se
odredbe Zakona o državnoj potpori u poljoprivredi, ribarstvu i šumarstvu
(»Narodne novine«, br. 87/02., 117/03., 82/04. i 12/05. – ispravak).

Članak 13.

Ovaj Zakon objavit će se u »Narodnim novinama«, a stupa na snagu 1. siječnja
2007.

Klasa: 320–01/06–01/05
Zagreb, 15. prosinca 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

DODATAK II.

|  |  |  |  |
| --- | --- | --- | --- |
| **Opis** | **Jedinica** | **Osnovno plaćanje po jedinici (kn)** | **Područja s težim uvjetima  gospodarenja (kn)** |
| MODEL POTICANJA  PROIZVODNJE |  |  |  |
| Poticanje ratarskih kultura |  |  |  |
| Krušna žita (pšenica i raž) | ha | 2.250 | – |
| Pivarski ječam i soja | ha | 1.650 | – |
| Ostala žita | ha | 1.250 | – |
| Uljarice | ha | 2.250 | – |
| Uljana repica za  proizvodnju biodizela | ha | 2.550 | – |
| Ostalo industrijsko bilje | ha | 1.250 | – |
| Krmno bilje | ha | 1.250 | – |
| Šećerna repa | ha | 3.000 | – |
| Duhan | kg | 5,00 | – |
| Povrće | ha | 1.250 | – |
| Povrće za industrijsku preradu | ha | 3.000 | – |
| Ljekovito bilje | ha | 1.250 | – |
| Sjemenski usjevi: |  |  |  |
| – pšenice, pšenoraži, raži, ječma, zobi | ha | 2.850 | – |
| – kukuruza | ha | 6.500 | – |
| – soje i uljane repice | ha | 4.500 | – |
| – suncokreta, šećerne repe i duhana | ha | 10.000 | – |
| – krumpira | ha | 13.000 | – |
| – krmnog bilja, povrća i ostalog bilja | ha | 3.000 | – |
| *Poticanje sadnog materijala, višegodišnjih nasada i maslinova ulja* |  |  |  |
| Voćne sadnice – certificirane | kom. | 4,00 | – |
| Voćne sadnice – standard | kom. | 2,00 | – |
| Lozne sadnice – certificirane | kom. | 4,00 | – |
| Lozne sadnice – standard | kom. | 2,00 |  |
| Sadnice maslina | kom. | 5,00 | – |
| *Matičnjaci loznih i voćnih podloga (podizanje nasada)* | ha | 50.000 | – |
| Matičnjaci loznih plemki (podizanje nasada) | ha | 35.000 | – |
| Matičnjaci voćnih plemki (podizanje nasada) | ha | 25.000 | – |
| Vinogradi (godišnja plaćanja) | ha | 2.500 | 3.400 |
| Vinogradi (podizanje nasada) | ha | 33.600 | 45.400 |
| Voćarstvo I. i II. skupina (godišnja plaćanja) | ha | 2.500 | – |
| Jagode i hmelj (godišnja plaćanja) | ha | 1.250 | – |
| Voćarstvo I. skupina i hmelj (podizanje nasada) | ha | 24.000 | 32.400 |
| Voćarstvo II. skupina (podizanje nasada) | ha | 16.800 | 22.700 |
| Prerada ploda maslina | kg | 1,00 | – |
| Masline (podizanje nasada) | ha | 20.000 | 27.000 |
| Maslinovo ulje ekstra djevičansko | litra | 10,00 | – |
| Lavanda i buhač (godišnja plaćanja) | ha | 1.250 | – |
| Lavanda (podizanje nasada) | ha | 14.000 | – |
| Poticanje stočarstva i stočarskih proizvoda |  |  |  |
| Mlijeko (kravlje) | litara | 0,65 | 1,05 |
| Mlijeko (ovčje i kozje) | litara | 1,20 | 1,56 |
| Utovljena junad iz domaćeg uzgoja | grlo | 1.800 | – |
| Utovljena junad od uvozne teladi | grlo | 800 | – |
| Utovljena telad za proizvodnju bijelog mesa | grlo | 400 | – |
| Utovljene svinje iz domaćeg uzgoja | grlo | 100 | – |
| Utovljene svinje od uvozne prasadi | grlo | 50 | – |
| Utovljeni kunići | grlo | 6,00 | – |
| Mliječne krave | grlo | 500 | 675 |
| Uzgojno valjane krave pod kontrolom mliječnosti | grlo | 1.000 | – |
| Mliječne krave–prvotelke | grlo | 1.500 | – |
| Krave u sustavu krava–tele | grlo | 3.000 | – |
| Krave dojilje | grlo | 1.000 | – |
| Bikovi iz performance testa (jednokratno) | grlo | 3.900 | – |
| Rasplodne ovce i koze | grlo | 100 | – |
| Uzgojno valjane rasplodne ovce, ovnovi, koze i jarčevi | grlo | 300 | – |
| Ojanjene šilježice i ojarene jarice | grlo | 400 | – |
| Ovnovi i jarčevi iz performance testa (jednokratno) | grlo | 800 | – |
| Rasplodne krmače | grlo | 200 | – |
| Uzgojno valjane rasplodne krmače (matična grla) | grlo | 400 | – |
| Prvopraskinje | grlo | 600 | – |
| Nerastovi (jednokratno) | grlo | 800 | – |
| Nerastovi iz performance testa (jednokratno) | grlo | 1.000 | – |
| Rasplodne kobile | grlo | 1.000 | – |
| Uzgojno valjane rasplodne kobile i pastusi (matična grla) | grlo | 1.500 | – |
| Matične rasplodne  kobile– prvoždrepkinje | grlo | 1.750 | – |
| Pčelinje zajednice | košnica | 50 | – |
| Med | kg | 2,20 |  |
| Matice pčela | kom. | 15 | – |
| Rasplodne pilenke (djedovska i roditeljska jata kokoši i pura) | kljun | 9,0 | – |
| Ženke uzgojno valjanih kunića | grlo | 14 | – |
| *Sperma bikova:* |  |  |  |
| – elita | doza | 10 | – |
| – pozitivno testirani bik | doza | 7,0 | – |
| Sperma nerastova | doza | 5,0 | – |
| Livade i pašnjaci | grla/ha | 100 | – |
| *Poticanje ribarstva:* |  |  |  |
| Uzgoj autohtonih vrsta bijele morske ribe | kg | 5,40 | 7,30 |
| Uzgoj školjaka – dagnje | kg | 0,80 | – |
| Uzgoj školjaka – kamenice | kom. | 0,50 | – |
| Riblja mlađ | kom. | 0,25 | – |
| Uzgoj slatkovodne ribe I. skupine | kg | 3,50 | – |
| Uzgoj slatkovodne ribe II. skupine | kg | 4,80 | – |
| Ulov male plave ribe | kg | 0,35 | – |
| Riblji proizvodi I. skupine | kg | 4,70 | 6,20 |
| Riblji proizvodi II. skupine | kg | 2,30 | 3,10 |
| Riblji proizvodi III. skupine |  | 1,80 | 2,50 |
| Riblji proizvodi IV. skupine |  | 1,20 | 1,80 |
| MODEL RURALNOG RAZVITKA |  |  |  |
| Program očuvanja izvornih i zaštićenih pasmina |  |  |  |
| Goveda | grlo | 3.000 | – |
| Konji | grlo | 2.000 | – |
| Svinje | grlo | 700 | – |
| Ovce | grlo | 350 | – |
| Koze | grlo | 350 | – |
| Magarci | grlo | 1000 | – |
| Kokoš hrvatica | kljun | 60 | – |
| Zagorski puran | kljun | 150 | – |

DODATAK III.

|  |  |  |
| --- | --- | --- |
| **Opis** | **Jedinica** | **Minimalna poticana količina** |
| MODEL POTICANJA PROIZVODNJE |  |  |
| *Poticanje ratarskih kultura* |  |  |
| Krušna žita i pivarski ječam | ha | 3,00 |
| Soja | ha | 3,00 |
| Ostala žita | ha | 3,00 |
| Uljarice | ha | 3,00 |
| Uljana repica za proizvodnju biodizela | ha | 3,00 |
| Ostalo industrijsko bilje | ha | 3,00 |
| Krmno bilje | ha | 3,00 |
| Šećerna repa | ha | 3,00 |
| Duhan | kg | sva isporučena količina |
| Povrće | ha | 0,50 |
| Povrće za industrijsku preradu | ha | 0,50 |
| Merkantilni krumpir | ha | 2,00 |
| Ljekovito bilje (za svaku pojedinu kulturu) | ha | 1,00 |
| Sjemenski usjev | ha | svi priznati usjevi |
| *Poticanje sadnog materijala, vi­še­godišnjih nasada i maslinovog ulja* |  |  |
| Sadni materijal | kom | sav priznati sadni materijal |
| Matičnjaci loznih i voćnih podloga (podizanje nasada) | ha | 0,1 |
| Matičnjaci loznih i voćnih plemki (podizanje nasada) | ha | 0,1 |
| Vinogradi (godišnja plaćanja) | ha | 0,25 |
| Vinogradi (podizanje nasada) | ha | 0,25 |
| Voćarstvo (godišnja plaćanja) | ha | 0,50 |
| Jagode i hmelj (godišnja plaćanja) | ha | 0,50 |
| Voćarstvo I. skupina i hmelj (podizanje nasada) | ha | 0,50 |
| Voćarstvo II. skupina (podizanje nasada) | ha | 0,50 |
| Masline | stablo | 50 |
| Prerada ploda masline | kg | 800 |
| Masline (podizanje nasada) | ha | 0,50 |
| Maslinovo ulje | litra | 100 |
| Lavanda i buhač (godišnja plaćanja) | ha | 0,25 |
| Lavanda (podizanje nasada) | ha | 0,25 |
| *Poticanje stočarstva i stočarskih proizvoda* |  |  |
| Mlijeko (kravlje) | litra | 6.000 |
| Mlijeko (ovčje i kozje) | litra | 500 |
| Utovljena junad | grlo | 20 |
| Utovljena telad za bijelo meso | grlo | 10 |
| Utovljene svinje | grlo | 75 |
| Utovljeni kunići | kom. | 500 |
| Mliječne krave | grlo | 4 |
| Prvotelke | grlo | 1 |
| Krave u sustavu krava-tele | grlo | 25 |
| Krave dojilje | grlo | 1 |
| Ovce i ovnovi, odnosno koze i jarčevi za rasplod | grlo | 20 |
| Rasplodne krmače | grlo | 10 |
| Rasplodne kobile i pastusi | grlo | 3 |
| Prvoždrepke | grlo | 1 |
| Roditeljske rasplodne pilenke | komada | 1.000 |
| Pčelinje zajednice | košnica | 30 |
| Med | kg | 450 |
| Matice pčela | komada | 100 |
| Ženke uzgojno valjanih kunića | komada | 25 |
| *Poticanje ekološke proizvodnje* |  |  |
| Ekološka proizvodnja (ukupno za sve kulture) | ha | 0,50 |
| *Poticanje ribarstva* |  |  |
| Uzgoj autohtonih vrsta bijele morske ribe | kg | 3.000 |
| Uzgoj školjaka – dagnje | kg | 3.000 |
| Uzgoj školjaka – kamenice | kom. | 3.000 |
| Riblja mlađ | kom. | 100.000 |
| Uzgoj slatkovodne ribe I. skupine | kg | 3.000 |
| Uzgoj slatkovodne ribe II. skupine | kg | 2.000 |
| Ulov male plave ribe | kg | 10.000 |
| Riblji proizvodi I. skupine | kg | 250 |
| Riblji proizvodi II. skupine | kg | 1.000 |
| Proizvodnja ribljih proizvoda III. skupine | kg | 2.000 |
| Riblji proizvodi IV. skupine | kg | 3.000 |
| MODEL RURALNOG RAZVITKA |  |  |
| *Program očuvanja izvornih i zaštićenih pasmina* |  |  |
| Goveda | grlo | 1 |
| Konji | grlo | 1 |
| Svinje | grlo | 1 |
| Ovce | grlo | 1 |
| Koze | grlo | 1 |
| Magarci | grlo | 1 |
| Kokoš hrvatica | kljun | 5 |
| Zagorski puran | kljun | 5 |

DODATAK IV.

|  |  |  |  |
| --- | --- | --- | --- |
| **Opis** | **Jedinica** | **Osnovno plaćanje po jedinici (kn)** | **Područja s težim uvjetima  gospodarenja  (kn)** |
| POTICANJE EKOLOŠKE PROIZVODNJE |  |  |  |
| MODEL POTICANJA PROIZVODNJE |  |  |  |
| *Poticanje ratarskih kultura\** |  |  |  |
| Pšenica i raž | ha | 3.000 | – |
| Pivarski ječam i soja | ha | 3.000 | – |
| Ostala žita | ha | 3.000 | – |
| Uljarice | ha | 3.000 | – |
| Ostalo industrijsko bilje | ha | 3.000 | – |
| Krmno bilje | ha | 3.000 | – |
| Šećerna repa | ha | 3.000 | – |
| Povrće | ha | 3.000 | – |
| Povrće za industrijsku preradu | ha | 3.900 | – |
| Ljekovito bilje | ha | 1.625 | – |
| Sjemenski usjevi: |  |  |  |
| – pšenice, pšenoraži, raži, ječma, zobi | ha | 3.705 | – |
| – kukuruza | ha | 8.450 | – |
| – soje i uljane repice | ha | 5.850 | – |
| – suncokreta, šećerne repe | ha | 13.000 | – |
| – krumpira | ha | 16.900 | – |
| – krmnog bilja, povrća i ostalog bilja | ha | 3.900 | – |
| *Poticanje sadnog materijala, višegodišnjih nasada i maslinova ulja* |  |  |  |
| Sadni materijal | kom | 5,00 | – |
| Vinogradi (godišnja plaćanja) | ha | 3.250 | 4.420 |
| Voćnjaci (godišnja plaćanja) | ha | 3.250 | – |
| Jagode i hmelj (godišnja plaćanja) | ha | 1.625 | – |
| Prerada ploda masline | kg | 1,30 | – |
| Maslinovo ulje ekstra djevičansko | litra | 13,00 | – |
| Lavanda i buhač (godišnja plaćanja) | ha | 1.625 | – |
| *Poticanje stočarstva i  stočarskih proizvoda* |  |  |  |
| Mlijeko (kravlje) | litra | 0,85 | 1,37 |
| Mlijeko (ovčje i kozje) | litra | 1,56 | 2,03 |
| Utovljena junad iz domaćeg uzgoja | grlo | 2.340 | – |
| Utovljena junad od uvozne teladi | grlo | 1.040 | – |
| Utovljena telad za proizvodnju bijelog mesa | grlo | 520 | – |
| Utovljene svinje iz domaćeg uzgoja | grlo | 130 | – |
| Utovljene svinje od uvozne prasadi | grlo | 65 | – |
| Utovljeni kunići | grlo | 7,80 | – |
| Mliječne krave | grlo | 650 | 878 |
| Uzgojno valjane krave pod kontrolom mliječnosti | grlo | 1.300 | – |
| Mliječne krave prvotelke | grlo | 1.950 | – |
| Krava u sustavu krava/tele | grlo | 3.900 | – |
| Krave dojilje | grlo | 1.300 | – |
| Bikovi iz perfomance testa (jednokratno) | grlo | 5.070 | – |
| Rasplodne ovce i koze | grlo | 130 | – |
| Uzgojno valjane rasplodne ovce, ovnovi, koze i jarčevi | grlo | 390 | – |
| Ojanjene šilježice i ojarene jarice | grlo | 520 | – |
| Ovnovi i jarčevi iz perfomanse testa (jednokratno) | grlo | 1.040 | – |
| Rasplodne krmače | grlo | 260 | – |
| Uzgojno valjane rasplodne krmače (matično grlo) | grlo | 520 | – |
| Prvopraskinje | grlo | 780 | – |
| Nerastovi (jednokratno) | grlo | 1.040 | – |
| Nerastovi iz perfomanse testa (jednokratno) | grlo | 1.300 | – |
| Rasplodne kobile | grlo | 1.300 | – |
| Uzgojno valjane rasplodne kobile i pastusi (matična grla) | grlo | 1.950 | – |
| Matične rasplodne kobile – prvoždrepkinje | grlo | 2.275 | – |
| Pčelinje zajednice | košnica | 65 | – |
| Med | kg | 2,86 | – |
| Matice pčela | kom. | 19,50 | – |
| Rasplodne pilenke (djedovska i roditeljska jata kokoši i pura) | kljun | 11,70 | – |
| Ženke uzgojno valjanih kunića | grlo | 18,20 | – |
| Livade i pašnjaci | grla/ha | 130 | – |
| Akvakultura: |  |  |  |
| Uzgoj autohtonih vrsta bijele morske ribe | kg | 7,02 | – |
| Uzgoj školjaka – dagnje | kg | 1,04 | – |
| Uzgoj školjaka – kamenice | kom. | 0,65 | – |
| Riblja mlađ | kom. | 0,33 | – |
| Uzgoj slatkovodne ribe I. skupine | kg | 4,55 | – |
| Uzgoj slatkovodne ribe II. skupine | kg | 6,24 | – |

 \_\_\_\_\_\_\_
\* osim duhana, sjemena duhana i uljane repice za
proizvodnju biodizela

Zakon, NN 141/2006-3191
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)